Komission tiedonanto neuvostolle komission valtuuttamisesta neuvottelemaan Euroopan atomienergiayhteisön (Euratom) ja Amerikan yhdysvaltojen energiaministeriön (USDOE) välisestä sopimuksesta ydinturvallisuuden tutkimuksen ja kehittämisen alalla /* KOM/2008/0507 lopull. */





[pic] | EUROOPAN YHTEISÖJEN KOMISSIO | Bryssel 4.8.2008 KOM(2008) 507 lopullinen KOMISSION TIEDONANTO NEUVOSTOLLE komission valtuuttamisesta neuvottelemaan Euroopan atomienergiayhteisön (Euratom) ja Amerikan yhdysvaltojen energiaministeriön (USDOE) välisestä sopimuksesta ydinturvallisuuden tutkimuksen ja kehittämisen alalla Ehdotus: NEUVOSTON PÄÄTÖS komission valtuuttamisesta neuvottelemaan Euroopan atomienergiayhteisön (Euratom) ja Amerikan yhdysvaltojen energiaministeriön (USDOE) välisestä sopimuksesta ydinturvallisuuden tutkimuksen ja kehittämisen alalla (komission esittämät) KOMISSION TIEDONANTO NEUVOSTOLLE komission valtuuttamisesta neuvottelemaan Euroopan atomienergiayhteisön (Euratom) ja Amerikan yhdysvaltojen energiaministeriön (USDOE) välisestä sopimuksesta ydinturvallisuuden tutkimuksen ja kehittämisen alalla Euroopan atomienergiayhteisö (Euratom) ja Amerikan yhdysvaltojen energiaministeriö (USDOE) ovat tehneet yhteistyötä vuodesta 1982 alkaen parantaakseen ja lujittaakseen ydinmateriaalivalvonnan täytäntöönpanossa tarvittavia menetelmiä ja teknologioita. Sopimusta muutettiin vuonna 1995 sisällyttämällä siihen kummankin sopimuspuolen sitoumus, jonka mukaan ne sovittaisivat yhteen kolmansien maiden tukemiseksi toteuttamansa toimet. Tuolloin tärkeimpänä tavoitteena oli varmistaa, että TACIS-ohjelman puitteissa Venäjän ja muiden entisen Neuvostoliiton maiden tukemiseksi toteutetussa Yhteisen tutkimuskeskuksen ohjelmassa tehtäisiin mahdollisimman paljon yhteistyötä vastaavien Amerikan yhdysvaltojen energiaministeriön käynnistämien ohjelmien kanssa. TACIS-ohjelman kehityksen ja mainitun yhteistyön onnistumisen johdosta kumpikin sopimuspuoli on laajentanut yhteistyötään useilla aloilla ydinmateriaalivalvonnan ulkopuolelle siten, että yhteistyö kattaa myös ydinturvallisuusalan tutkimukseen, kehittämiseen ja koulutukseen liittyvää toimintaa. Komissio katsoo, että soveltamisalan laajentamisen vuoksi on tarpeen vahvistaa asianmukainen oikeudellinen kehys. Turvallisuusasiat ovat sanan laajassa merkityksessä saaneet lisää painoarvoa ja transatlanttinen yhteistyö on lujittunut, minkä vuoksi poliittinen toimintaympäristö on erityisen suotuisa yhteistyön laajentamiselle. Tällaista työtä tehdään jo neljännen sukupolven reaktoreita käsittelevän kansainvälisen tutkimus- ja kehitysfoorumin (Generation IV International Forum) puitteissa, ja ehdotuksena on, että sitä lujitetaan Euratomin ja Amerikan yhdysvaltojen kahdenvälisillä suhteilla. Edellä olevin perustein neuvostoa pyydetään - valtuuttamaan komissio aloittamaan ja käymään neuvottelut Amerikan yhdysvaltojen energiaministeriön kanssa vuonna 1995 tehdyn sopimuksen laajentamisesta kattamaan ydinturvallisuusalan tutkimuksen, kehittämisen ja koulutuksen ja sen korvaamisesta uudella sopimuksella Euratomin perustamissopimuksen 101 artiklan toisen kohdan mukaisesti, - hyväksymään liitteessä oleva neuvotteluvaltuutus. Ehdotus: NEUVOSTON PÄÄTÖS komission valtuuttamisesta neuvottelemaan Euroopan atomienergiayhteisön (Euratom) ja Amerikan yhdysvaltojen energiaministeriön (USDOE) välisestä sopimuksesta ydinturvallisuuden tutkimuksen ja kehittämisen alalla EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, ottaa huomioon komission muistion sekä katsoo seuraavaa: (1) Tammikuun 6 päivänä 1995 allekirjoitettiin Euratomin ja Amerikan yhdysvaltojen energiaministeriön (USDOE) välinen sopimus ydinmateriaalivalvonnan alan tutkimuksesta ja kehittämisestä. (2) Sopimusta olisi muutettava siten, että sen soveltamisalaa laajennetaan kaikkiin ydinturvallisuusalan tutkimus- ja kehittämiskysymyksiin. (3) Komissio olisi valtuutettava neuvottelemaan sopimus, joka korvaa vuonna 1995 tehdyn sopimuksen, ON PÄÄTTÄNYT SEURAAVAA: Ainoa artikla Valtuutetaan komissio neuvottelemaan tämän päätöksen liitteenä olevan valtuutuksen mukaisesti ydinturvallisuusalan tutkimusta ja kehittämistä koskeva sopimus Euroopan atomienergiayhteisön (Euratom) ja Amerikan yhdysvaltojen energiaministeriön (USDOE) välillä. Tällä sopimuksella muutetaan ja korvataan 6 päivänä tammikuuta 1995 allekirjoitettu sopimus. Tehty Brysselissä […] päivänä […]kuuta […]. Neuvoston puolesta Puheenjohtaja LIITE Luonnos valtuutusta varten Euroopan atomienergiayhteisön (Euratom) ja Amerikan yhdysvaltojen energiaministeriön (USDOE) välisen sopimuksen neuvottelemiseksi ydinturvallisuuden tutkimuksen ja kehittämisen alalla 1. Asia Neuvottelujen tarkoituksena on muuttaa vuonna 1995 tehtyä ydinmateriaalivalvontaan rajoittuvaa sopimusta ja erityisesti ulottaa sopimuksen soveltamisala ydinturvallisuuden tutkimukseen ja kehittämiseen. Sopimuksen oikeusperustana on Euratomin perustamissopimuksen 101 artiklan toinen kohta. Sopimuksella muutetaan ja korvataan 6 päivänä tammikuuta 1995 allekirjoitettu sopimus. 2. Yhteistyöalat Uuden sopimuksen puitteissa tehtävä yhteistyö kattaa ydinturvallisuusalan tutkimuksen, kehittämisen ja koulutuksen. Erityistä huomiota kiinnitetään koulutukseen ja niiden ohjelmien yhteensovittamiseen, joita kummatkin sopimuspuolet toteuttavat kolmansien maiden tukemiseksi. 3 Täytäntöönpanomääräykset Täytäntöönpanomääräykset perustuvat vuonna 1995 tehtyyn ydinmateriaalivalvonnan tutkimus- ja kehittämissopimukseen. Niitä mukautetaan kuitenkin kyseisestä sopimuksesta saatujen kokemusten perusteella. 4. Suhteet jäsenvaltioihin Komissio huolehtii yleisesti tiiviistä yhteensovittamisesta niiden jäsenvaltioiden kanssa, jotka toimivat aktiivisesti ydinturvallisuuden alan tutkimuksessa ja kehittämisessä. Sopimuksen täytäntöönpanoon voivat liittyä myös muut halukkaat jäsenvaltiot seuraavien sääntöjen mukaisesti: - Mikä tahansa jäsenvaltio tai jäsenvaltion toimivaltaan kuuluva organisaatio, joka haluaa tehdä yhteistyötä USDOE:n kanssa ydinturvallisuusalan tutkimuksessa, kehittämisessä ja koulutuksessa, voi sopia komission kanssa tämän sopimuksen hyödyntämisestä, jossa on noudatettava sen täytäntöönpanomääräyksiä; - Tämän sopimuksen perusteella järjestettäviin koulutustoimiin voivat osallistua kaikki jäsenvaltiot tai jäsenvaltioiden toimivaltaan kuuluvat organisaatiot, jotka esittävät komissiolle osallistumistaan koskevan perustellun pyynnön ja noudattavat tapauskohtaisesti asetettavia vaatimuksia.